විශ්වවිද්‍යාල ආචාර්යවරුන්ගේ වැඩ වර්ජනය ආණ්ඩුව පෙරළීමේ කුමන්ත්‍රණයක් බව බුද්ධි අංශ අනාවරණය කරගෙන තිබේ.කෑලිවලට කැඩී ගිය විපක්ෂයත් රාජ්‍ය නොවන සංවිධානයක් සහ දෙමළ ඩයස් පෝරාව මේ කුමන්ත්‍රණයේ පසුපස ක්‍රියාත්මක වන බවද බුද්ධි අංශ අනාවරණය කරගෙන තිබේ.වැටුප් වැඩිකර ගැනීම සඳහා මාස තුනකට අධික කාලයක් වැඩ වර්ජනය කළ ආචාර්ය රංජිත් නිර්මාල් දේවසිරි ගාල්ලේ සිට කොළඹට පා ගමනක්ද සංවිධානය කර තිබුණි.ආගමික වතාවත්වලින් පසු ගාල්ලෙන් ඇරඹුණු ආචාර්යවරුන්ගේ මේ පා ගමනට එක්සත් ජාතික පක්ෂයත් ජනතා විමුක්ති පෙරමුණත් එම පෙරමුණෙන් කැඩී ගිය පෙරටුගාමී පක්ෂයත් සහාය ලබාදී තිබේ.